12.5.2022
DA
Den Europæiske Unions Tidende
L 135/13
(70)
Grækenland anfører i udkastet til præstationsplan, at der forventes en betydelig stigning i antallet af flyveledere i driften i områdekontrolcentralen i Athen i løbet af den tredje referenceperiode, hvilket vil resultere i i alt 71 ekstra fuldtidsækvivalenter i 2024 i forhold til 2019.
Desuden er der planer om at gennemføre flere større investeringer i ATM og overvågningssystemer hen imod slutningen af referenceperioden med en betydelig omkostningsvirkning fra 2022 og fremefter.
Grækenland anfører i udkastet til præstationsplan, at de dermed forbundne afskrivningsom­ kostninger er blevet fratrukket beløb, der blev opkrævet for meget i den anden referenceperiode i forbindelse med forsinkede investeringer i anlægsaktiver.
(71)
Kommissionen bemærker, at rådgivningen fra præstationsvurderingsorganet peger på uklarheder og uoverensstemmelser med hensyn til det samlede sæt af foranstaltninger, som Grækenland har fremlagt med hensyn til gennemførelsen af sine lokale kapacitetsmål, hvilket får præstationsvurderingsorganet til at sætte spørgsmålstegn ved, om disse foranstaltninger vil blive gennemført effektivt og dermed få den forventede virkning.
Det skal også bemærkes, at Grækenland i sit udkast til præstationsplan hverken har detaljeret eller kvantificeret de yderligere omkostninger i forbindelse med uddannelse og ansættelse af nye flyveledere.
Da der ikke foreligger underbyggede oplysninger om disse omkostninger, vurderer Kommissionen, at begge de afvigelser, der er nævnt i betragtning 69, er for betydelige til at begrunde, at de udelukkende kan tilskrives foranstaltninger til opnåelse af de lokale kapacitetsmål.
(72)
Det skal imidlertid bemærkes, at de udkast til kapacitetsmål, der er fastsat af Grækenland, af de grunde, der er anført i betragtning 53-59 til denne afgørelse, anses for ikke at være i overensstemmelse med de tilsvarende unionsdækkende mål.
Da der ikke foreligger overensstemmende kapacitetsmål, er det efter Kommissionens opfattelse ikke muligt på dette trin at gennemføre vurderingen af det kriterium, der er anført i punkt 1.4, litra d), nr. i), i bilag IV til gennemførelsesforordning (EU) 2019/317, vedrørende Grækenland, da de planlagte foranstaltninger, der er nødvendige for at nå kapacitetsmålene, eventuelt vil blive ændret i forbindelse med den krævede revision af kapacitetsmålene.
(73)
Kriteriet i punkt 1.4, litra d), nr. i), i bilag IV til gennemførelsesforordning (EU) 2019/317 er derfor ikke opfyldt for så vidt angår Grækenland.
(74)
Med hensyn til kriteriet i punkt 1.4, litra d), nr. ii), i bilag IV til gennemførelsesforordning (EU) 2019/317 skal det blot nævnes, at Grækenland i sit udkast til præstationsplan ikke har præsenteret omstruktureringsforanstaltninger, som kan begrunde en afvigelse fra den unionsdækkende fastlagte enhedsomkostningstendens eller fra den langsigtede unionsdækkende fastlagte enhedsomkostningstendens.
Kriteriet i punkt 1.4, litra d), nr. ii), i det nævnte bilag er derfor ikke opfyldt for så vidt angår Grækenland.
(75)
Undersøgelsen af de vigtigste faktorer og parametre, der er omhandlet i punkt 2.1, litra d), i bilag IV i gennemførel­ sesforordning (EU) 2019/317, og som ligger til grund for udkastet til præstationsmål på det centrale præstationsområde omkostningseffektivitet, har desuden givet anledning til følgende anmærkninger vedrørende Grækenlands foreslåede omkostningsgrundlag i den tredje referenceperiode.
(76)
Kommissionen bemærker, at de fastlagte omkostninger i forbindelse med eftersøgning og redning for første gang er blevet tilføjet i Grækenlands overflyvningsomkostningsgrundlag i den tredje referenceperiode.
Disse omkostninger førte til en betydelig stigning i de fastlagte overflyvningsomkostninger og beløber sig til ca. 9 % af overflyvningsom­ kostningsgrundlaget for 2020 og ca. 5 % af det samlede overflyvningsomkostningsgrundlag for 2024.
Grækenland bør fremlægge yderligere begrundelser i sit reviderede udkast til præstationsplan med hensyn til berettigelsen og proportionaliteten af de dermed forbundne fastlagte omkostninger og deres fordeling mellem overflyvningstjenester og tårn- og indflyvningskontroltjenester samt mellem luftfartstjenester og andre relevante sektorer.
(77)
Kommissionen noterer sig endvidere oprettelsen af en ny national tilsynsmyndighed, der organisatorisk er adskilt fra luftfartstjenesteudøveren, hvilket er forbundet med en stigning i tilsynsomkostningerne.
Under hensyntagen til størrelsen af de dermed forbundne ekstraomkostninger bør Grækenland yderligere redegøre for de underliggende omkostningsfaktorer og antagelser i sit reviderede udkast til præstationsplan.
(78)
På grundlag af betragtning 64-77 bør de foreslåede mål i Grækenlands udkast til præstationsplan anses for ikke at være i overensstemmelse med de unionsdækkende præstationsmål for det centrale præstationsområde omkostnings­ effektivitet.